Σαρμάδες με τσιγαριαστό κιμά και ρύζι
Εαν δεν βρούμε λαχανόφυλλα αρμιά (τουρσί με αλάτι και νερό), βάζουμε τα απλά. Εξάλλου ο ανάμεικτος κιμάς, το κρεμμύδι και το κόκκινο πιπέρι δίνουν πολλή νοστιμιά.
20 φύλλα λάχανο αρμιά (αν έχουμε γνωστούς από τη Μακεδονία) ή 20 γερά αλλά όχι πολύ χοντρά φύλλα από λάχανο ζεματισμένο για 20 λεπτά και «ξεφυλλισμένο» + λίγα επιπλέον για τον πάτο της κατσαρόλας, 3 κούπες άσπρο ρύζι (Καρολίνα, νυχάκι κ.λπ.), πλυμένο και στραγγισμένο, 1 κιλό κιμάς, ανάμεικτος (χοιρινή σπάλα - μοσχαρίσια ελιά), 2 κρεμμύδια ξερά, πολύ ψιλοκομμένα, 1 πιπεριά κόκκινη, πολύ ψιλοκομμένη, 1/2 κουτ. γλυκού ρίγανη ξερή, 1 κουτ. γλυκού κόκκινο γλυκό πιπέρι (ή καυτερό, αν προτιμάμε), 150 ml ελαιόλαδο, αλάτι, πιπέρι φρεσκοτριμμένο
Για να φτιάξουμε σαρμάδες με τσιγαριαστό κιμά και ρύζι, αρχικά ζεσταίνουμε, σε ένα μεγάλο τηγάνι, το μισό ελαιόλαδο σε μέτρια φωτιά.Στη συνέχεια, σοτάρουμε το κρεμμύδι και την πιπεριά για περίπου 2 - 3 λεπτά, να μαραθούν. Προσθέτουμε το ρύζι και τον κιμά και τσιγαρίζουμε για περίπου 10 λεπτά, ανακατεύοντας καλά, μέχρι να πάρει χρώμα ο κιμάς.Προσθέτουμε αλάτι (με μέτρο, αν το λάχανο είναι αρμιά), τα πιπέρια και τη ρίγανη.Αποσύρουμε το τηγάνι από τη φωτιά και αφήνουμε λίγο τη γέμιση να κρυώσει.Απλώνουμε τα φύλλα του λάχανου σε πάγκο εργασίας και αφαιρούμε τα κοτσάνια που είναι σκληρά.Σε κάθε φύλλο βάζουμε από 1 κουτ. της σούπας γέμιση και τυλίγουμε, γυρίζοντας τις άκρες προς τα μέσα. Προσέχουμε να μη σφίξουμε πολύ το ρολάκι, γιατί το ρύζι θα διογκωθεί στο μαγείρεμα και μπορεί να σκίσει το φύλλο.Επαναλαμβάνουμε τη διαδικασία μέχρι να τελειώσουν τα υλικά.Στρώνουμε μια πλατιά κατσαρόλα με μερικά φύλλα λάχανο και βάζουμε τους σαρμάδες κυκλικά και κοντά τον έναν με τον άλλο.Περιχύνουμε τους σαρμάδες με το υπόλοιπο ελαιόλαδο και 2 νεροπότηρα ζεστό νερό.Τους καλύπτουμε με ένα βαρύ πιάτο -γυρισμένο ανάποδα-, για να τους συγκρατεί στη θέση τους ώστε να μην ανοίξουν κατά το βράσιμο.Βάζουμε την κατσαρόλα στο μάτι της κουζίνας και μαγειρεύουμε σε μέτρια φωτιά για περίπου 1 ώρα, μέχρι να πιουν οι σαρμάδες τα υγρά και να μαλακώσουν.
Ανάμεικτος κιμάς,Λάχανο,Ρύζι